Razigrani pravopis

TV uključen +, mir u sobi +, medenjaci +, slatko poslijepodne +.

Imam sve što mi je potrebno za opuštanje. Kakva uživancija! Sve bi bilo savršeno da netko nije zazvonio ispred ulaznih vrata. Joj, zašto sada?! Baš sam prezaposlena. Moja je mama otvorila vrata. Bio je to poštar. Nedugo zatim mama ulazi u sobu i dodaje mi nekakav paketić. „Za tebe“, rekla je. Baš čudno, tko li mi to šalje? Sunčeve su se zrake potajice ušuljale u moju sobu. Zavjese su zaplesale i svojim me bljedolikim pogledom molile da otvorim paket. Čak me je i vlastita sjena moljakala. S oduševljenjem sam ih poslušala.

Uzbuđeno sam trgala omot paketa. U njemu sam pronašla privjesak u obliku telefonske govornice. Na crvenoj je plastici bilo izrezbareno *London*. Spremila sam simpatičan privjesak u svoju ladicu. Nastavila sam istraživati paket. U mojim se rukama našla razglednica sa slikom Big Bena. Na njoj je pisalo: „Puno *greetings* iz London. Potpis: Margaret.”

Bila je to moja stara prijateljica. Otvorila sam i omotnicu na kojoj je bilo nacrtano nekoliko tulipana. U pismu boje breskve, koje je mirisalo na jagode, pročitala sam ovo:

,,Hy Katja! Jati ova skromna darovi šaljem”, stala sam. Sada sam poželjela biti profesorica hrvatskoga jezika pa joj zapisati debelu jedinicu iz pravopisa crvenom kemijskom olovkom u imenik. Ma, nema veze, ipak je ona iz Velike Britanije. U stilu kritičara nastavila sam čitati pismo: ,,Ja dolazim u visit rodbina u Rijeka, pa mislila svratim u Opatiju. U wikipedijisam čitam o Opatija i čula kako drugi o njoj govoriš. Sada ja know sve o: djevojka s galeb, Villa Angiolina, pretty gradski park i baliljerada. Dolazim u petaky i možemo zajedno proshetati. Ti mi pokažeš sve ljepote Opatije. Što tiče moj life, ucimo puno dosadno gradivo u my školu. Imam ćetiri najbolja friendica s kojei smijem, i plačem. Zajedno slušamo cd-ove, pričamo vicevi, izradžujemo čestitke i dijelimo tajne. Neznam koja mi je best. Treniram odbojoku i svađam sa starija sister. Pored moj kreveta spawaju ćetiri najsladjamaćiča. To bilo sve.

Puno pozdrav, Margaret

P.S. Sorry što neke riječi malo izmixala.

 Ovo me pismo istinski dirnulo u srce. ,,Ne želim više ljenćarivati”, s osmijehom sam rekla. I mene je zarazila ta njezina nestašna gramatika. S nestrpljenjem očekujem naš susret. I ona i ja ćemo dobiti poduku iz spikanja i gramatike: ona iz hrvatskog, a ja iz engleskog. Kada se bude vratila u London, znat će bolje hrvatski od Rječnika hrvatskoga jezika. A i meni dobro dođe ,,teen-konverzejšn“...

 Katja Srok, 6.c

OŠ „ Rikard Katalinić Jeretov“

51410 Opatija

Nova cesta 53

Mentor: Milana Međimorec